CELEX: 32008R0066
Language: hr
Date: 2008-01-25
Title: Uredba Komisije (EZ) br. 66/2008 od 25. siječnja 2008. o otvaranju godišnje carinske kvote Zajednice, za 2008. i godine koje slijede, za uvoz određenih prerađenih poljoprivrednih proizvoda podrijetlom iz Norveške obuhvaćenih Uredbom Vijeća (EZ) br. 3448/93

02/Sv. 019
            
            
               HR
            
            
               Službeni list Europske unije
            
            
               259
            
         32008R0066
   
               L 023/11
            
            
               SLUŽBENI LIST EUROPSKE UNIJE
            
            
               25.01.2008.
            
         
      UREDBA KOMISIJE (EZ) br. 66/2008
   od 25. siječnja 2008.
   o otvaranju godišnje carinske kvote Zajednice, za 2008. i godine koje slijede, za uvoz određenih prerađenih poljoprivrednih proizvoda podrijetlom iz Norveške obuhvaćenih Uredbom Vijeća (EZ) br. 3448/93
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih mehanizama koji se primjenjuju na određenu robu nastalu preradom poljoprivrednih proizvoda (1), a posebno njezin članak 7. stavak 2.,
   uzimajući u obzir Odluku Vijeća 96/753/EZ od 6. prosinca 1996. o sklapanju Sporazuma u obliku razmjene pisama između Europske zajednice, s jedne strane, i Kraljevine Norveške, s druge strane, o Protokolu 2. uz Sporazum između Europske ekonomske zajednice i Kraljevine Norveške (2), a posebno njezin članak 2.,
   budući da:
   
               (1)
            
            
               Sporazumom u obliku razmjene pisama između Europske zajednice, s jedne strane, i Kraljevine Norveške, s druge strane, o Protokolu 2. uz Sporazum između Europske ekonomske zajednice i Kraljevine Norveške, odobrenim Odlukom 96/753/EZ, predviđa se godišnja carinska kvota za uvoz čokolade i ostalih prehrambenih proizvoda što sadrže kakao iz Norveške. Neophodno je otvoriti tu kvotu za 2008. i za godine koje slijede.
            
         
               (2)
            
            
               Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3) utvrđuju se pravila za upravljanje carinskim kvotama. Primjereno je da se carinskim kvotama koje su otvorene ovom Uredbom upravlja u skladu s navedenim pravilima.
            
         
               (3)
            
            
               Mjere predviđene u ovoj Uredbi u skladu su s mišljenjem Upravljačkog odbora za horizontalna pitanja u vezi s trgovinom prerađenim poljoprivrednim proizvodima koji nisu navedeni u Prilogu I. Ugovoru,
            
         DONIJELA JE OVU UREDBU:
   Članak 1.
   Od 1. siječnja do 31. prosinca 2008. te za godine koje slijede, proizvodi podrijetlom iz Norveške koji se uvoze u Zajednicu, koji su navedeni u Prilogu, predmetom su carina iz tog Priloga u granicama u njemu navedene godišnje kvote.
   Članak 2.
   Carinskom kvotom iz članka 1. upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
   Članak 3.
   Ova Uredba stupa na snagu trećega dana od dana objave u Službenom listu Europske unije.
   Primjenjuje se od 1. siječnja 2008.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2008.
      
         
            Za Komisiju
         
         Günter VERHEUGEN
         
         
            Potpredsjednik
         
      
   
   
      (1)  SL L 318, 20.12.1993., str. 18. Uredba kako je zadnje izmijenjena Uredbom (EZ) br. 2580/2000 (SL L 298, 25.11.2000., str. 5.).
   
      (2)  SL L 345, 31.12.1996., str. 78.
   
      (3)  SL L 253, 11.10.1993., str. 1. Uredba kako je zadnje izmijenjena Uredbom (EZ) br. 214/2007 (SL L 62, 1.3.2007., str. 6.).
   PRILOG
   
               Redni broj
            
            
               Oznaka KN
            
            
               Naziv
            
            
               Godišnja kvota
            
            
               Carinska stopa koja se primjenjuje
            
         
               09.0764
            
            
               ex 1806
               1806 20
               1806 31
               1806 32
               1806 90
            
            
               Čokolada i ostali prehrambeni proizvodi koji sadrže kakao, osim kakao praha s dodanim šećerom i ostalim umjetnim sladilima uključenima u oznaku KN 1806 10
            
            
               5 500 tona
            
            
               35,15 EUR/100 kg